**ฟุตบอลทีมชาติฟิลิปปินส์** (ฟิลิปีโน/ตากาล็อก: Pambansang koponan ng futbol ng Pilipinas) เป็นทีมฟุตบอลตัวแทนของประเทศฟิลิปปินส์ในการแข่งขันระหว่างประเทศ ภายใต้การควบคุมโดยสหพันธ์ฟุตบอลฟิลิปปินส์ ทีมชาติฟิลิปปินส์เป็นหนึ่งในทีมฟุตบอลที่เก่าแก่ที่สุดในสมาพันธ์ฟุตบอลเอเชีย โดยลงแข่งขันระดับนานาชาติมาตั้งแต่ ค.ศ. 1913 

ในช่วงก่อนสงครามโลกครั้งที่สอง ฟิลิปปินส์มีส่วนร่วมในการแข่งขันกีฬาตะวันออกไกลร่วมกับญี่ปุ่นและจีน ฟิลิปปินส์ไม่เคยเข้าร่วมแข่งขันฟุตบอลโลกรอบสุดท้าย และเคยเข้าร่วมรายการเอเชียนคัพเพียงครั้งเดียวใน ค.ศ. 2019 ผลงานที่ดีที่สุดในการแข่งขันระดับนานาชาติ คือ เอเอฟซีชาเลนจ์คัพ 2014 ซึ่งพวกเขาจบด้วยอันดับรองชนะเลิศจากการแพ้ปาเลสไตน์

ฟิลิปปินส์แตกต่างจากประเทศเพื่อนบ้านในภูมิภาคเอเชียตะวันออกเฉียงใต้ซึ่งมีฟุตบอลเป็นกีฬาที่ได้รับความนิยมสูงที่สุด โดยกีฬาที่คนฟิลิปปินส์นิยมมากที่สุดคือบาสเกตบอลและมวยสากล อันเป็นผลมาจากการปกครองของสหรัฐในอดีต ทำให้การพัฒนากีฬาฟุตบอลในประเทศขาดความต่อเนื่อง หลายครั้งที่ฟิลิปปินส์มีส่วนร่วมในรายการฟุตบอลชิงแชมป์แห่งชาติอาเซียนและจบเพียงอันดับสุดท้ายของกลุ่ม อย่างไรก็ตาม พวกเขาพัฒนาทีมขึ้นนับตั้งแต่ทศวรรษ 2010 การพัฒนากีฬาฟุตบอลเป็นไปอย่างต่อเนื่องโดยได้รับการสนับสนุนจากแฟนฟุตบอลในประเทศ ส่งผลให้พวกเขาได้ร่วมแข่งขันรายการใหญ่ระดับทวีปเป็นครั้งแรกในเอเชียนคัพ 2019

ประวัติ
-------

### ยุคแรก (1910–40)

ทีมชาติฟิลิปปินส์ในการแข่งขันกีฬาตะวันออกไกล 1930
ในยุคแรก ทีมชาติฟิลิปปินส์ลงแข่งขันในรายการกีฬาตะวันออกไกล จัดแข่งขันครั้งแรกใน ค.ศ. 1913 และครั้งสุดท้ายใน ค.ศ. 1934 รายการดังกล่าวเป็นรายการระดับภูมิภาครายการแรกนับตั้งแต่บริติชโฮมแชมเปียนชิป ฟิลิปปินส์มักจะแข่งกับญี่ปุ่นและจีนเป็นส่วนมาก เอาชนะจีนด้วยผลประตู 3–1 ในการแข่งขันครั้งแรก ถัดมาในการแข่งขัน ค.ศ. 1917 พวกเขาพบกับชัยชนะด้วยผลประตูที่ขาดลอยที่สุดมาถึงปัจจุบัน โดยเอาชนะญี่ปุ่นด้วยผลประตู 15–2

ภายหลังการแข่งขันกีฬาตะวันออกไกลยุติลง ฟิลิปปินส์ร่วมแข่งขันรายการเอเชียนส์เกมตะวันออก ใน ค.ศ. 1940 ซึ่งจัดขึ้นเพื่อเฉลิมฉลองการครบรอบ 2600 ปีของการก่อตั้งจักรวรรดิญี่ปุ่นโดยจักรพรรดิจิมมุ พวกเขาจบอันดับสามตามหลังญี่ปุ่นซึ่งเป็นแชมป์ และจีน

### ตกต่ำ (1950–90)

วงการฟุตบอลของฟิลิปปินส์เข้าสู่ยุคตกต่ำในช่วงทศวรรษ 1950 จากปัญหาการเงิน และพวกเขาแทบจะไม่ได้รับความสนใจจากสื่อเลยแม้จะเป็นเจ้าภาพรายการกระชับมิตรกับทีมต่างประเทศ แต่ในช่วงเวลานั้นทีมยังค้นพบผู้เล่นพรสวรรค์หลายคนจากการแข่งขันฟุตบอลลีกในมะนิลา ซึ่งได้รับการสนับสนุนจากชุมชนชาวจีน-ฟิลิปปินส์ ทีมได้เข้าร่วมเอเชียนเกมส์ 1958 ที่กรุงโตเกียว มีผลงานโดดเด่นคือการชนะเจ้าภาพอย่างญี่ปุ่น 1–0 ในเกมที่ได้รับการวิจารณ์จากสื่อญี่ปุ่น ทีมชาติฟิลิปปินส์ยังประสบปัญหาต่อเนื่องหลังจาก ค.ศ. 1958 ผู้เล่นคนสำคัญหลายรายได้ประกาศเกษียณตนเองจากการเล่นทีมชาติ สาเหตุหลักมาจากปัญหาเรื่องค่าตอบแทนที่ได้รับจากการรับใช้ชาติ ผู้เล่นตัวหลัก อาทิ เอ็ด โบคัมโป และ เอดูอาร์โด ปาเชโก ผันตัวไปเป็นนักบาสเกตบอลอาชีพเนื่องจากค่าตอบแทนที่สูงกว่า

ต่อมา รัฐสภาฟิลิปปินส์ผ่านพระราชบัญญัติสาธารณรัฐ 3135 ที่แก้ไขกฎบัตรของสหพันธ์กรีฑาสมัครเล่นแห่งฟิลิปปินส์ซึ่งมีบทบัญญัติหรือกฎ 60-40 ที่กำหนดให้ทีมมีผู้เล่นชาวจีน และผู้เล่นอื่นที่มีเชื้อสายต่างประเทศไม่เกินร้อยละ 40 อันนำมาซึ่งผลกระทบในแง่ลบ โดยผู้สนับสนุนหลักหลายรายได้ถอนตัวจากการสนับสนุกลีก รวมถึงการได้รับเงินทุนที่น้อยลงจากชุมชนชาวจีน-ฟิลิปปินส์ กฎ 60-40 ได้รับการต่อต้านในวงกว้างในวาระการดำรงตำแหน่งของประธานสหพันธ์ฟุตบอลฟิลิปปินส์ จอห์นนี โรมูอัลเดซ ทำให้กฎดังกล่าวถูกยกเลิกภายหลัง ค.ศ. 1982 เมื่อมีการจัดระบบสหพันธ์ใหม่กลายเป็น *PFF* อย่างในปัจจุบัน

ทีมชาติฟิลิปปินส์ประสบกับความพ่ายแพ้ที่ย่อยยับที่สุดในขณะนั้นในการแข่งขันเอเชียนเกมส์ 1962 ที่กรุงจาการ์ตา แพ้ต่อมาเลเซียด้วยผลประตู 1–15 ก่อนที่สถิติอันย่ำแย่ดังกล่าวจะถูกทำลายในรอบคัดเลือกฟุตบอลโอลิมปิกฤดูร้อน 1968 เมื่อพวกเขาแพ้ญี่ปุ่น 0–15 บุคลากรต่างชาติหลายรายถูกว่าจ้างให้เข้ามาช่วยงานเพื่อแก้ไขปัญหาทีม อลัน โรเจอร์ ชาวอังกฤษ ได้รับการแต่งตั้งเป็นผู้ฝึกสอนหลังจากทีมแพ้มาเลเซีย รวมถึงการแต่งตั้ง ฆวน กูติยัส ชาวสเปน หลังจากทีมแพ้ญี่ปุ่น และในช่วงต้นทศวรรษ 1960 สหพันธ์ฟุตบอลฟิลิปปินส์ได้ร่วมมือกับ ซานมิเกล คอร์ปอเรชั่น ซึ่งเป็นกลุ่มบริษัทฟิลิปปินส์ที่จดทะเบียนในตลาดหลักทรัพย์ ในการค้นหานักกีฬาคุณภาพดีและทีมงานผู้ฝึกสอนคุณภาพเพื่อพัฒนาวงการกีฬา รวมถึงการจ้างนักศึกษาแพทย์ชาวสเปนซึ่งเชี่ยวชาญด้านฟุตบอล ได้แก่ ฟรานซิสโก เอสคาร์เต, เอนรีเก เดอ ลา มาตา, เคลาดิโอ ซันเชซ และ ฆวน กูติยัส

ใน ค.ศ. 1971 ฆวน กูติยัส ผู้ฝึกสอนได้คัดเลือกผู้เล่นต่างชาติห้าคนมาร่วมทีมชาติชุดใหญ่ ประกอบด้วยชาวสเปนสี่คนและชาวจีนหนึ่งคน ทีมชาติฟิลิปปินส์ร่วมแข่งขันรายการนานาชาติหลายรายการในขณะนั้น รวมถึง เมอร์เดกา ทัวร์นาเมนท์, จาการ์ตาทัวร์นาเมนท์ และ โคเรียคัพ แต่ก็ไม่ประสบความสำเร็จ และยังมีผลงานไม่ดีในการพบกับทีมชาติไทย, สิงคโปร์ และเกาหลีใต้ และทีมต้องประสบปัญหาเดิมอีกครั้ง เมื่อผู้เล่นสเปนตัวหลักจำนวนสี่คนถอนตัวจากการเล่นทีมชาติ และผันตัวไปเล่นบาสเกตบอลแทน ก่อนที่ทีมเริ่มจะกลับมาพัฒนาขึ้นโดยการคุมทีมของผู้ฝึกสอนชาวเยอรมัน เอ็คฮาร์ด เคราท์ซูน พาทีมจบอันดับ 4 ซีเกมส์ 1991 ที่มะนิลา เอาชนะมาเลเซียในรอบชิงชนะเลิศ 1–0 นอร์แมน เฟกิเดโร เป็นผู้ทำประตู

### ทศวรรษ 2000

ฟิล ยังฮัสแบนด์ เจ้าของสถิตินักเตะที่ลงสนามมากที่สุด และทำประตูมากที่สุดตลอดกาลของทีมชาติฟิลิปปินส์ ได้รับการยกย่องให้เป็นตำนานทีมชาติ
ในเดือนกันยายน ค.ศ. 2006 ทีมชาติฟิลิปปินส์ตกไปอยู่อันดับ 195 ตามการจัดอันดับโดยฟีฟ่า ถือเป็นอันดับที่ย่ำแย่ที่สุดนับตั้งแต่มีการก่อตั้งทีม ก่อนจะทำอันดับขึ้นสู่อันดับ 171 ในปลายปีนั้น จากผลงานในฟุตบอลชิงแชมป์แห่งชาติอาเซียน 2007 รอบคัดเลือก พวกเขาชนะสามนัดรวดเป็นครั้งแรกในประวัติศาสตร์ทีม ผ่านเข้าสู่การแข่งขันรอบสุดท้าย อริสตัน แคสลิบ ผู้ฝึกสอนในขณะนั้นตั้งเป้าหมายพาทีมผ่านรอบแบ่งกลุ่มเพื่อเข้าสู่รอบรองชนะเลิศให้ได้ ในขณะที่ จอห์นนี โรมูอัลเดซ ประธานสหพันธ์ไม่ต้องการตั้งความหวังสูงเกินไปโดยมองว่าพวกเขายังเปรียบเสมือนทีมรองบ่อน โดยก่อนหน้านี้พวกเขาเพิ่งชนะในการแข่งขันรอบสุดท้ายครั้งแรกในรอบแบ่งกลุ่ม ค.ศ. 2004

ทีมชาติฟิลิปปนส์ตกรอบแรกในการแข่งขันรอบสุดท้ายตามที่สหพันธ์คาดการณ์ โดยทำได้เพียงเสมอหนึ่งนัดและแพ้สองนัด นำไปสู่การลาออกของแคสลิบ และสหพันธ์ฟุตบอลฟิลิปปินส์ได้ปฏิเสธการเข้าร่วมฟุตบอลโลก 2006 และ 2010 รอบคัดเลือก โดยมีการเปิดเผยว่าสหพันธ์ต้องการมุ่งเน้นไปที่การแข่งขันภายในประเทศและระดับภูมิภาคมากกว่า พวกเขาไม่ได้เข้าร่วม เอเอฟซีชาเลนจ์คัพ 2008 ด้วยผลต่างประตูได้เสียที่เป็นรอง รวมถึงตกรอบคัดเลือกฟุตบอลชิงแชมป์แห่งชาติอาเซียน 2008 แดน พาลามี นักธุรกิจ และผู้อุปถัมภ์กีฬาได้รับแต่งตั้งให้เป็นผู้จัดการทีมใน ค.ศ. 2009 โดยทีมชาติยังคงได้รับการสนับสนุนจากรัฐบาลเพียงเล็กน้อยในช่วงเวลานั้น พาลามีได้ใช้เงินทุนส่วนตัวลงทุนเพื่อพัฒนาทีม นับตั้งแต่รับหน้าที่ดูแลทีมชาติ เขาได้คิดแผนชื่อว่า *"โครงการ 100"* ซึ่งมีแผนจะทำให้ทีมเป็นหนึ่งใน 100 ทีมชาติที่ดีที่สุดในโลกในแง่ของการจัดอันดับฟีฟ่า ชาวฟิลิปปินส์ที่เกิดในต่างประเทศหลายคนถูกเรียกมาเล่นให้กับทีมชาติ มีผู้เล่นที่โดดเด่นที่สุดในช่วงเวลานั้นคือ ฟิล ยังฮัสแบนด์ ลูกครึ่งชาวอังกฤษ-ฟิลิปปินส์ ผู้ซึ่งต่อมาได้กลายเป็นเจ้าของสถิตินักเตะที่ลงสนามมากที่สุด และทำประตูประตูมากที่สุดตลอดกาลของทีมชาติฟิลิปปินส์

### พัฒนาทีม (2010–20)

การแข่งขันฟุตบอลโลก 2018 รอบคัดเลือก ระหว่างฟิลิปปินส์และเกาหลีเหนือ ณ กรุงเปียงยาง เกมจบลงโดยเสมอกัน 0–0
Parading Philippine national team players celebrating their win and thanking fans in attendanceผู้เล่นฟิลิปปินส์ฉลองการเข้าร่วมเอเชียนคัพ 2019 เป็นครั้งแรก
ทีมชาติฟิลิปปินส์มีขวัญกำลังใจที่ดีในการลงแข่งขันฟุตบอลชิงแชมป์แห่งชาติอาเซียน 2010 ภายใต้ผู้ฝึกสอน ไซมอน แมคเมเนมี พาทีมผ่านรอบแบ่งกลุ่ม เข้าสู่รอบรองชนะเลิศเป็นครั้งแรก โดยมีชัยชนะที่สำคัญคือการชนะเจ้าภาพร่วมอย่างเวียดนาม 2–0 ได้รับการยกย่องเป็นนัดที่มีผลการแข่งขันเหนือความคาดหมายที่สุดนัดหนึ่งในประวัติศาสตร์รายการ และสื่อในประเทศฟิลิปปินส์ยกย่องว่าเป็น *"ปาฏิหาริย์แห่งฮานอย"* และแม้จะแพ้อินโดนีเซียในรอบรองชนะเลิศด้วยผลประตูรวมสองนัด 0–2 แต่ก็ได้รับเสียงชื่นชมอย่างมาก โดยรายการนี้เป็นการปลุกกระแสความสนใจกีฬาฟุตบอลภายในประเทศให้เพิ่มมากขึ้น แม้จะมีบาสเกตบอลเป็นกีฬาประจำชาติมาหลายปี

มิชชาเอล ไวส์ ได้รับการแต่งตั้งเป็นผู้ฝึกสอนในปีต่อมา ทีมผ่านรอบคัดเลือก เอเอฟซีชาเลนจ์คัพ 2012 และทีมยังพบชัยชนะในฟุตบอลโลกรอบคัดเลือก เอาชนะศรีลังกา 4–0 ก่อนจะแพ้คูเวตทั้งสองนัดในรอบที่สอง ฟิลิปปินส์ยังชนะการแข่งขันรายการพิเศษ พีช คัพ ซึ่งพวกเขาเป็นเจ้าภาพ ซึ่งเป็นการชนะเลิศถ้วยรางวัลแรกนับตั้งแต่การชนะเลิศกีฬาตะวันออกไกล ค.ศ. 1913 ทีมยังทำผลงานยอดเยี่ยมต่อเนื่อง ผ่านเข้ารอบรองชนะเลิศฟุตบอลชิงแชมป์แห่งชาติอาเซียน 2012 ได้อีกครั้ง แต่แพ้เจ้าภาพอย่างสิงคโปร์ไปอย่างสูสีด้วยผลประตูรวมสองนัด 0–1 ตามด้วยการคว้ารองแชมป์ เอเอฟซีชาเลนจ์คัพ 2014 และผ่านเข้ารอบรองชนะเลิศฟุตบอลชิงแชมป์แห่งชาติอาเซียน 2014 อีกครั้งก่อนจะแพ้ไทยด้วยผลประตูรวมสองนัด 0–3 โดยสามารถยันเสมอที่มะนิลาด้วยผลประตู 0–0

โทมัส ดูลีย์ เข้ามาเป็นผู้ฝึกสอนตั้งแต่ ค.ศ. 2014–2018 พาทีมคว้าชัยชนะเกมเยือนในฟุตบอลโลกรอบคัดเลือกเป็นครั้งแรก โดยชนะกาตาร์ที่กรุงโดฮา ก่อนจะตกรอบที่สอง แม้จะผ่านเข้าสู่รอบคัดเลือกรอบที่ 3 ของเอเชียนคัพ ฟิลิปปินส์เป็นเจ้าภาพฟุตบอลชิงแชมป์แห่งชาติอาเซียน 2016 ร่วมกับพม่า แต่พวกเขากลับไปมีผลงานย่ำแย่อีกครั้งโดยตกรอบแบ่งกลุ่มและไม่ชนะทีมใด เสมอสองนัด และแพ้หนึ่งนัด ตามด้วยการตกรอบฟุตบอลโลก 2018 รอบคัดเลือก แต่พวกเขาได้ร่วมแข่งขันรายการใหญ่ระดับทวีปอย่างเอเชียนคัพ 2019 เป็นครั้งแรก แต่ตกรอบแรกโดยแพ้ทั้งสามนัด และสก็อตต์ คูเปอร์ เข้ามาเป็นผู้ฝึกสอนจนถึงปัจจุบัน

### ปัจจุบัน

ฟิลิปปินส์มีความคาดหวังในการพัฒนาทีมอย่างต่อเนื่อง จากการประเดิมแข่งขันเอเชียนคัพครั้งแรก พวกเขาร่วมแข่งขันฟุตบอลโลก 2022 รอบคัดเลือก โซนเอเชีย โดยตกรอบจากการชนะได้สามนัด และตกรอบแบ่งกลุ่มฟุตบอลชิงแชมป์แห่งชาติอาเซียนสองครั้งติดต่อกันในปี 2020 และ 2022

ภาพลักษณ์
---------

### ผู้สนับสนุน

แฟนฟุตบอลทีมชาติฟิลิปปินส์
แฟนฟุตบอลของฟิลิปปินส์จัดตั้งกลุ่มเชียร์อย่างเป็นทางการในนาม อุลตร้า ฟิลิปปินส์ รวมถึงกลุ่ม *The Kaholeros* ซึ่งเกิดจากการรวมตัวของแฟนบอลในทวิตเตอร์ การรวมตัวกันของกลุ่มุอุลตร้า ฟิลิปปินส์ในฐานะทีมเยือนครั้งแรกนั้นไม่ใช่เกมฟุตบอล แต่เป็นการร่วมให้กำลังทีมสมาคมรักบี้ โดยรวมตัวกับ Philippine Air Force F.C. แฟนคลับทั้งสองกลุ่มผลัดกันเชียร์และร้องเพลงให้ทีมชาติในระหว่างเกม

### ชุดแข่งขัน

**ชุดทีมเหย้า**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 




**2010–11**
 | 




**2011**
 | 




**2012**
 | 




**2012–13**
 | 




**2013**
 | 




**2013–2015**
 | 




**2015–2016**
 | 




**2016–2017**
 | 




**2018**
 | 




**2019**
 |

**ชุดทีมเยือน**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 




**2010–11**
 | 




**2011**
 | 




**2012–13**
 | 




**2013**
 | 




**2013–2015**
 | 




**2015–2016**
 | 




**2016–2017**
 | 




**2018**
 | 




**2019**
 |

### ชื่อเรียก

รายชื่อรหัสประเทศโดยฟีฟ่า ของฟิลิปปินส์คือ **PHI** โดยตัวย่อดังกล่าวถูกใช้ทั้งในฟีฟ่า, สมาพันธ์ฟุตบอลเอเชีย และสหพันธ์ฟุตบอลอาเซียน องค์การระหว่างประเทศว่าด้วยการมาตรฐาน กำหนดรหัสประเทศคือ **PHL** อย่างไรก็ตาม ทีมชาติฟิลิปปินส์มักเป็นที่รู้ในชื่อย่อ **RP** ซึ่งเป็นคำย่อของชื่อทางการของประเทศคือ *Republika ng Pilipinas* ซึ่งสื่อท้องถิ่นมักใช้เมื่อพูดถึงทีมว่า "RP Booters" หรือ "RP สิบเอ็ด" หมายถึงผู้เล่นทั้งสิบเอ็ดคนในทีม

ในปลายเดือนตุลาคม 2010 กรมการต่างประเทศได้ตัดสินใจเปลี่ยนตัวย่ออย่างเป็นทางการของประเทศจาก "RP" เป็น "PH" หรือ "PHL" เพื่อให้สอดคล้องกับมาตรฐาน ISO ทีมชาติฟิลิปปิส์ยังเป็นที่รู้จักในชื่อ "Azkals" ชื่อนี้ตั้งขึ้นเมื่อชุมชนฟุตบอลออนไลน์ของฟิลิปปินส์เสนอชื่อเล่นว่า *Calle Azul (*ภาษาสเปน ซึ่งหมายถึงสีของชุดแข่งของพวกเขา) ซึ่งต่อมาได้แก้ไขเป็น *Azul Calle* ย่อเป็น *AzCal* และในที่สุดก็กลายเป็น *Azkal* ซึ่งเป็นคำที่ คล้ายกับคำว่า *Askal* ในภาษาฟิลิปีโน แปลว่า สุนัขข้างถนน

พวกเขายังเป็นที่รู้จักกันในนาม "ดาวสามดวง" (Tri–Stars) ซึ่งได้มาจากดาวสามดวงบนธงชาติฟิลิปปินส์ แม้ว่าชื่อเล่นนี้จะไม่ค่อยเป็นที่นิยม

### สนามแข่ง

| สนามแข่งขันของทีมชาติฟิลิปปินส์ |
| --- |
|  | สนาม | ความจุ | ที่ตั้ง | ใช้งานล่าสุด |
|  | สนามกีฬาฟิลิปปิน | 20,000 | จังหวัดบูลาคัน | **v**  ธงชาติไทย ไทย(25 พฤศจิกายน 2016; ฟุตบอลชิงแชมป์แห่งชาติอาเซียน 2016) |
|  | รีซัลเมโมเรียลสเตเดียม | 12,873 | มะนิลา | **v**  ธงชาติทาจิกิสถาน ทาจิกิสถาน(27 มีนาคม 2018; เอเชียนคัพ 2019 รอบคัดเลือก – รอบที่ 3) |
|  | ปานาอัดปาร์กแอนด์สเตเดียม | 9,825 | บาโคโลด | **v**  ธงชาติจีน จีน(15 ตุลาคม 2019; ฟุตบอลโลก 2022 รอบคัดเลือก) |
|  | สนามกีฬาเซบู |  | นครเซบู | **v**  ธงชาติมาเลเซีย มาเลเซีย(27 April 2014; กระชับมิตร) |
|  | สนามกีฬากีริโน | 5,000 | จังหวัดอีโลโคสซูร์ | **v**  ออสเตรเลีย Perth Glory FC(26 June 2016; กระชับมิตร) |

สถิติการแข่งขัน
---------------

| สถิติของทีมชาติฟิลิปปินส์ในฟุตบอลโลก |
| --- |
| ปี ค.ศ. | รอบสุดท้าย |  | รอบคัดเลือก |
| รอบ | แข่ง | ชนะ | เสมอ | แพ | ได้ | เสีย | รอบ | แข่ง | ชนะ | เสมอ | แพ | ได้ | เสีย |
| อุรุกวัย 1930 ถึง ฝรั่งเศส 1938 | *ไม่ได้เข้าร่วมแข่งขัน* |  |
| บราซิล 1950 | *ถอนตัว* |  |
| สวิตเซอร์แลนด์ 1954 ถึง ชิลี 1962 | *ไม่ได้เข้าร่วมแข่งขัน* |  |
| อังกฤษ 1966 | *ไม่ได้รับการยอมรับ* |  |
| เม็กซิโก 1970 | *ไม่ได้เข้าร่วมแข่งขัน* |  |
| เยอรมนีตะวันตก 1974 | *ถอนตัว* |  |
| อาร์เจนตินา 1978 ถึง สหรัฐ 1994 | *ไม่ได้เข้าร่วมแข่งขัน* |  |
| ฝรั่งเศส 1998 | *ไม่ผ่านรอบคัดเลือก* | รอบแรก | 3 | 0 | 0 | 3 | 0 | 10 |
| เกาหลีใต้ญี่ปุ่น 2002 | *ไม่ผ่านรอบคัดเลือก* | รอบแรก | 6 | 0 | 1 | 5 | 2 | 29 |
| เยอรมนี 2006  แอฟริกาใต้ 2010 | *ไม่ได้เข้าร่วมแข่งขัน* |  |
| บราซิล 2014 | *ไม่ผ่านรอบคัดเลือก* | รอบที่ 2 | 4 | 1 | 1 | 2 | 6 | 6 |
| รัสเซีย 2018 | *ไม่ผ่านรอบคัดเลือก* | รอบที่ 2 | 8 | 3 | 1 | 4 | 8 | 12 |
| ประเทศกาตาร์ 2022 | *ไม่ผ่านรอบคัดเลือก* | รอบที่ 2 | 8 | 3 | 2 | 3 | 12 | 11 |
| **ทั้งหมด** | **0/21** | **-** | **-** | **-** | **-** | **-** | **-** |  |  | **29** | **7** | **5** | **17** | **28** | **68** |

ผู้ฝึกสอน
---------

| ตำแหน่ง | รายชื่อ |
| --- | --- |
| ผู้จัดการทีม | ฟิลิปปินส์ แดน พาลามี |
| หัวหน้าผู้ฝึกสอน | เยอรมนี โทมัส ดูลีย์ |
| ผู้ช่วยผู้ฝึกสอน | อังกฤษ สจ๊วต ฮอลล์ |
| ผู้ช่วยผู้ฝึกสอน | ฟิลิปปินส์ Joey Baroja |
| ผู้ฝึกสอนผู้รักษาประตู | ฟิลิปปินส์ Marvin Realpe |
| นักกายภาพบำบัด | ฟิลิปปินส์ Albert Graterol |

นักเตะชุดปัจจุบัน
-----------------

รายชื่อผู้เล่น 27 คน สำหรับการแข่งขันฟุตบอลชิงแชมป์แห่งชาติอาเซียน 2020 ระหว่างวันที่ 5 ธันวาคม พ.ศ. 2564 - 1 มกราคม พ.ศ. 2565
  
*จำนวนนัดที่ลงเล่นให้ทีมชาติและจำนวนประตูที่ยิงได้นับถึงวันที่ 16 มิถุนายน พ.ศ. 2564 หลังแข่งขันกับ มัลดีฟส์*

| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
|  | 1GK | Quincy Kammeraad |  (2001-02-01) 1 กุมภาพันธ์ ค.ศ. 2001 (22 ปี) | 0 | 0 | ฟิลิปปินส์ ADT |
|  | 1GK | Kevin Ray Mendoza |  (1994-09-29) 29 กันยายน ค.ศ. 1994 (29 ปี) | 1 | 0 | มาเลเซีย Kuala Lumpur City |
|  | 1GK | แบรนด์ ชิปมันน์ |  (1994-07-05) 5 กรกฎาคม ค.ศ. 1994 (29 ปี) | 3 | 0 | ไทย ราชบุรี มิตรผล |
| 

---

 |
|  | 2DF | อมานี อกีนัลโด |  (1995-04-24) 24 เมษายน ค.ศ. 1995 (28 ปี) | 38 | 0 | ไทย หนองบัว พิชญ |
|  | 2DF | Justin Baas |  (2000-03-16) 16 มีนาคม ค.ศ. 2000 (23 ปี) | 6 | 0 | ฟิลิปปินส์ ยูไนเต็ดซิตี |
|  | 2DF | Matthew Custodio |  (1997-07-29) 29 กรกฎาคม ค.ศ. 1997 (26 ปี) | 0 | 0 | ฟิลิปปินส์ ADT |
|  | 2DF | Mar Diano |  (1997-07-24) 24 กรกฎาคม ค.ศ. 1997 (26 ปี) | 1 | 0 | ฟิลิปปินส์ ADT |
|  | 2DF | Yrick Gallantes |  (2001-01-14) 14 มกราคม ค.ศ. 2001 (23 ปี) | 1 | 0 | ฟิลิปปินส์ ADT |
|  | 2DF | Christian Rontini |  (1999-07-20) 20 กรกฎาคม ค.ศ. 1999 (24 ปี) | 1 | 0 | ฟิลิปปินส์ ADT |
|  | 2DF | Jesper Nyholm |  (1993-09-10) 10 กันยายน ค.ศ. 1993 (30 ปี) | 0 | 0 | สวีเดน Djurgårdens IF |
|  | 2DF | ไดซูเกะ ซาโตะ |  (1994-09-20) 20 กันยายน ค.ศ. 1994 (29 ปี) | 49 | 3 | ไทย สุพรรณบุรี |
|  | 2DF | มาร์ติน สตูเบิล |  (1988-06-09) 9 มิถุนายน ค.ศ. 1988 (35 ปี) | 46 | 3 |  |
|  | 2DF | Jefferson Tabinas |  (1998-08-07) 7 สิงหาคม ค.ศ. 1998 (25 ปี) | 3 | 0 | ญี่ปุ่น มิโตะ ฮอลลีฮอก |
| 

---

 |
|  | 3MF | Oliver Bias |  (2001-06-15) 15 มิถุนายน ค.ศ. 2001 (22 ปี) | 3 | 0 | ฟิลิปปินส์ ADT |
|  | 3MF | Dennis Chung |  (2001-01-04) 4 มกราคม ค.ศ. 2001 (23 ปี) | 0 | 0 | ฟิลิปปินส์ ADT |
|  | 3MF | Kenshiro Daniels |  (1995-01-13) 13 มกราคม ค.ศ. 1995 (29 ปี) | 22 | 1 | ฟิลิปปินส์ คายา–อีโลอีโล |
|  | 3MF | Harry Föll |  (1998-03-02) 2 มีนาคม ค.ศ. 1998 (25 ปี) | 0 | 0 | เยอรมนี FC 08 Villingen |
|  | 3MF | เควิน อินเกรโซ |  (1993-02-10) 10 กุมภาพันธ์ ค.ศ. 1993 (30 ปี) | 29 | 3 | ไทย บีจี ปทุม ยูไนเต็ด |
|  | 3MF | Oskari Kekkonen |  (1999-09-24) 24 กันยายน ค.ศ. 1999 (24 ปี) | 0 | 0 | ฟิลิปปินส์ ADT |
|  | 3MF | Amin Nazari |  (1993-04-26) 26 เมษายน ค.ศ. 1993 (30 ปี) | 2 | 0 | ฟิลิปปินส์ ยูไนเต็ดซิตี |
|  | 3MF | Mike Ott |  (1995-03-02) 2 มีนาคม ค.ศ. 1995 (28 ปี) | 24 | 3 | ฟิลิปปินส์ ยูไนเต็ดซิตี |
|  | 3MF | เอียน แรมซีย์ |  (1988-02-27) 27 กุมภาพันธ์ ค.ศ. 1988 (35 ปี) | 33 | 5 | ไทย หนองบัว พิชญ |
|  | 3MF | Sandro Reyes |  (2003-03-29) 29 มีนาคม ค.ศ. 2003 (20 ปี) | 0 | 0 | ฟิลิปปินส์ ADT |
|  | 3MF | Stephan Schröck *(กัปตันทีม)* |  (1986-08-21) 21 สิงหาคม ค.ศ. 1986 (37 ปี) | 47 | 6 | ฟิลิปปินส์ ยูไนเต็ดซิตี |
| 

---

 |
|  | 4FW | Ángel Guirado |  (1984-12-09) 9 ธันวาคม ค.ศ. 1984 (39 ปี) | 42 | 12 | สเปน Alhaurín de la Torre |
|  | 4FW | Bienvenido Marañón |  (1986-05-15) 15 พฤษภาคม ค.ศ. 1986 (37 ปี) | 0 | 0 | ฟิลิปปินส์ ยูไนเต็ดซิตี |
|  | 4FW | แพทริค ไรเซลท์ |  (1988-06-05) 5 มิถุนายน ค.ศ. 1988 (35 ปี) | 64 | 10 | ไทย สุพรรณบุรี |

อ้างอิง
-------

1. ↑  John Duerden (5 October 2015). "'We could be the second Argentina': Tom Dooley on coaching the Philippines | Football". *The Guardian*. สืบค้นเมื่อ 7 October 2015.
2. ↑  "The FIFA/Coca-Cola World Ranking". *FIFA*. 21 ธันวาคม 2023. สืบค้นเมื่อ 21 ธันวาคม 2023.
3. ↑  Motoaki Inukai 「日本代表公式記録集2008」 Japan Football Association p.206
4. ↑  "Far Eastern Games". *www.rsssf.com*.
5. ↑  MOORE, By ROY. "Azkals forced to settle for second place at 2014 AFC Challenge Cup". *GMA News Online* (ภาษาอังกฤษ).
6. ↑  "News | Asian Cup". *web.archive.org*. 2014-12-25. คลังข้อมูลเก่าเก็บจากแหล่งเดิมเมื่อ 2014-12-25. สืบค้นเมื่อ 2021-12-29.`{{cite web}}`: CS1 maint: bot: original URL status unknown (ลิงก์)
7. ↑  "Philippine Daily Inquirer - Google ค้นคลังข่าว". *news.google.com*.
8. ↑  Collins, Sandra (2014). *1940 TOKYO GAMES – COLLINS: Japan, the Asian Olympics and the Olympic Movement*. Routledge. pp. 179–180. ISBN 978-1317999669.
9. ↑  "2600th Anniversary of the Japanese Empire 1940 (Tokyo)". *www.rsssf.com*.
10. ↑  Ochoa, Francis T. J. (2011-06-25). "PH football renaissance feeding off Azkals' rise". *INQUIRER.net* (ภาษาอังกฤษ).
11. ↑  *Philippine Football: Its Past, Its Future* (ภาษาอังกฤษ). University of Asia and the Pacific. 2016. ISBN 978-621-8002-29-6.
12. ↑  "Philippine Football Federation". *web.archive.org*. 2015-02-16. คลังข้อมูลเก่าเก็บจากแหล่งเดิมเมื่อ 2015-02-16. สืบค้นเมื่อ 2021-12-29.`{{cite web}}`: CS1 maint: bot: original URL status unknown (ลิงก์)
13. ↑  "Manila Standard - Google ค้นคลังข่าว". *news.google.com*.
14. ↑  "History of Football in the Philippines". *web.archive.org*. 2006-02-04. คลังข้อมูลเก่าเก็บจากแหล่งเดิมเมื่อ 2006-02-04. สืบค้นเมื่อ 2021-12-29.`{{cite web}}`: CS1 maint: bot: original URL status unknown (ลิงก์)
15. ↑  "New Straits Times - Google ค้นคลังข่าว". *news.google.com*.
16. ↑  "Philippines legend Phil Younghusband announces retirement". *the-AFC* (ภาษาอังกฤษ).
17. ↑  Neil (2019-11-18). "Azkals legend Phil Younghusband hangs up his boots". *BusinessWorld Online* (ภาษาอังกฤษแบบอเมริกัน).
18. ↑  "FIFA.com". *web.archive.org*. 2007-07-02. คลังข้อมูลเก่าเก็บจากแหล่งเดิมเมื่อ 2010-05-05. สืบค้นเมื่อ 2021-12-29.
19. ↑  "ROBB.01". *AFF - The Official Website Of The Asean Football Federation* (ภาษาอังกฤษแบบอเมริกัน). 2013-01-04.
20. ↑  "FindArticles.com | CBSi". *findarticles.com*.
21. ↑  "Soccer-Philippines coach to quit national team, coach youngsters". *Reuters* (ภาษาอังกฤษ). 2007-02-22. สืบค้นเมื่อ 2021-12-29.
22. ↑  "Record entries for SA World Cup" (ภาษาอังกฤษแบบบริติช). 2007-03-30. สืบค้นเมื่อ 2021-12-29.
23. ↑  "FIFA.com - Philippines making Asian waves". *web.archive.org*. 2008-06-27. คลังข้อมูลเก่าเก็บจากแหล่งเดิมเมื่อ 2008-06-27. สืบค้นเมื่อ 2021-12-29.`{{cite web}}`: CS1 maint: bot: original URL status unknown (ลิงก์)
24. ↑  Wilson, Jonathan; Auclair, Philippe; Smyth, Rob; Lowe, Sid; Macintosh, Iain; Montague, James; Hunter, Graham; Delaney, Miguel; Vickery, Tim (2014-03-03). *The Blizzard - The Football Quarterly: Issue Twelve* (ภาษาอังกฤษ). Blizzard Media Ltd.
25. ↑  "FIFA.com - Philippines stun defending champions". *web.archive.org*. 2010-12-10. คลังข้อมูลเก่าเก็บจากแหล่งเดิมเมื่อ 2010-12-10. สืบค้นเมื่อ 2021-12-29.`{{cite web}}`: CS1 maint: bot: original URL status unknown (ลิงก์)
26. ↑  Tupas, Cedelf P. (2012-11-27). "PH eleven remembers the miracle of Hanoi". *INQUIRER.net* (ภาษาอังกฤษ).
27. ↑  "'AZKALS' seek morale support". *web.archive.org*. 2015-04-02. คลังข้อมูลเก่าเก็บจากแหล่งเดิมเมื่อ 2015-04-02. สืบค้นเมื่อ 2021-12-29.`{{cite web}}`: CS1 maint: bot: original URL status unknown (ลิงก์)
28. ↑  "FIFA.com - 2014 FIFA World Cup Brazil™". *web.archive.org*. 2011-06-30. คลังข้อมูลเก่าเก็บจากแหล่งเดิมเมื่อ 2013-06-29. สืบค้นเมื่อ 2021-12-29.
29. ↑  News, G. M. A. "Azkals fall to superior Thailand, 3-nil, to bow out of Suzuki Cup semis". *GMA News Online* (ภาษาอังกฤษ). `{{cite web}}`: `|last=` มีชื่อเรียกทั่วไป (help)
30. ↑  "September 2013 DMM Podcast: an interview with Hans Clevers". *Disease Models & Mechanisms*. **6** (5): e1–e1. 2013-09-01. doi:10.1242/dmm.013961. ISSN 1754-8411.
31. ↑  "FIFA.com - Philippines (PHI)". *web.archive.org*. 2007-06-30. คลังข้อมูลเก่าเก็บจากแหล่งเดิมเมื่อ 2007-06-30. สืบค้นเมื่อ 2021-12-29.`{{cite web}}`: CS1 maint: bot: original URL status unknown (ลิงก์)
32. ↑  Lee-Brago, Pia. "DFA junks 'RP' for 'PH' or 'PHL'". *Philstar.com*.
33. ↑  "Limpag: I started a joke... | Sun.Star". *web.archive.org*. 2011-04-06. คลังข้อมูลเก่าเก็บจากแหล่งเดิมเมื่อ 2011-04-06. สืบค้นเมื่อ 2021-12-29.`{{cite web}}`: CS1 maint: bot: original URL status unknown (ลิงก์)
34. ↑  "Football (Soccer) Team Nicknames". *www.topendsports.com*.
35. 1 2 3  "History of the FIFA World Cup Preliminary Competition (by year)" (PDF). *FIFA.com*. Fédération Internationale de Football Association. คลังข้อมูลเก่าเก็บจากแหล่งเดิม (PDF)เมื่อ 2013-10-21. สืบค้นเมื่อ 2010-05-08.
36. ↑  "Technical Staff". *The Philippine Azkals Official Website* (ภาษาอังกฤษแบบอเมริกัน).
37. ↑  "Azkals gear up for AFF Suzuki Cup 2020". *The Azkals*. 27 November 2021. สืบค้นเมื่อ 27 November 2021.

แหล่งข้อมูลอื่น
---------------

* สหพันธ์ฟุตบอลฟิลิปปิน
* Philippines at FIFA.com
* Philippines – World football elo ratings at ELOratings.net (Includes past fixtures & results)
* วิกิมีเดียคอมมอนส์มีสื่อเกี่ยวกับ Philippines national football team
* วิกิมีเดียคอมมอนส์มีสื่อเกี่ยวกับ Matches of the Philippines national football team
* วิกิคำคม มีคำคมที่กล่าวโดย หรือเกี่ยวกับ **Philippines men's national football team**

| * ด
* ค
* ก
ฟุตบอลทีมชาติของสมาพันธ์ฟุตบอลเอเชีย |
| --- |
| เอเชียนคัพ |
| เอเชียตะวันตก (WAFF) | 
* กาตาร์
* คูเวต
* จอร์แดน
* ซาอุดีอาระเบีย
* ซีเรีย
* บาห์เรน
* ปาเลสไตน์
* เยเมน
* เลบานอน
* สหรัฐอาหรับเอมิเรตส์
* อิรัก
* โอมาน

 |
| เอเชียกลาง (CAFA) | 
* คีร์กีซสถาน
* เติร์กเมนิสถาน
* ทาจิกิสถาน
* อัฟกานิสถาน
* อิหร่าน
* อุซเบกิสถาน

 |
| เอเชียใต้ (SAFF) | 
* เนปาล
* บังกลาเทศ
* ปากีสถาน
* ภูฏาน
* มัลดีฟส์
* ศรีลังกา
* อินเดีย

 |
| เอเชียตะวันออก (EAFF) | 
* กวม
* เกาหลีใต้
* เกาหลีเหนือ
* จีน
* จีนไทเป
* ญี่ปุ่น
* มองโกเลีย
* มาเก๊า
* หมู่เกาะนอร์เทิร์นมาเรียนา1
* ฮ่องกง

 |
| เอเชียตะวันออกเฉียงใต้ (AFF) | 
* กัมพูชา
* ติมอร์-เลสเต
* ไทย
* บรูไน
* พม่า
* ฟิลิปปินส์
* มาเลเซีย
* ลาว
* เวียดนาม
* สิงคโปร์
* ออสเตรเลีย
* อินโดนีเซีย

 |
| ทีมชาติที่ถูกยุบ | 
* มาลายา
* เยเมนใต้
* เวียดนามใต้
* เวียดนามเหนือ

 |
| ทีมชาติในอดีต | 
* อิสราเอล (ย้ายไปยูฟ่าในปี 1994)
* คาซัคสถาน (ย้ายไปยูฟ่าในปี 2002)
* นิวซีแลนด์ (ก่อตั้งโอเอฟซีในปี 1966)

 |
| 1 ไม่เป็นสมาชิกของฟีฟ่า |

| * ด
* ค
* ก
ฟุตบอลทีมชาติในเอเชียนคัพ 2019 |
| --- |
| ชนะเลิศ | **ธงชาติประเทศกาตาร์ กาตาร์** |  |
| รองชนะเลิศ | ธงชาติญี่ปุ่น ญี่ปุ่น |
| รอบรองชนะเลิศ | 
* ธงชาติอิหร่าน อิหร่าน
* Flag of the United Arab Emirates สหรัฐอาหรับเอมิเรตส์

 |
| รอบก่อนรองชนะเลิศ | 
* ธงชาติออสเตรเลีย ออสเตรเลีย
* ธงชาติจีน จีน
* ธงชาติเกาหลีใต้ เกาหลีใต้
* ธงชาติเวียดนาม เวียดนาม

 |
| รอบ 16 ทีมสุดท้าย | 
* ธงชาติบาห์เรน บาห์เรน
* ธงชาติอิรัก อิรัก
* ธงชาติจอร์แดน จอร์แดน
* ธงชาติคีร์กีซสถาน คีร์กีซสถาน
* ธงชาติโอมาน โอมาน
* ธงชาติซาอุดีอาระเบีย ซาอุดีอาระเบีย
* ธงชาติไทย ไทย
* ธงชาติอุซเบกิสถาน อุซเบกิสถาน

 |
| รอบแบ่งกลุ่ม | 
* ธงชาติอินเดีย อินเดีย
* ธงชาติเลบานอน เลบานอน
* ธงชาติเกาหลีเหนือ เกาหลีเหนือ
* ธงชาติรัฐปาเลสไตน์ ปาเลสไตน์
* ธงชาติฟิลิปปินส์ ฟิลิปปินส์
* ธงชาติซีเรีย ซีเรีย
* ธงชาติเติร์กเมนิสถาน เติร์กเมนิสถาน
* ธงชาติเยเมน เยเมน

 |